
10 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


.Φύλλου 3312 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Προγράμματος Μεταπτυχιακών Σπου¬ 
δών με τίτλο «Θεραπεία και Φροντίδα τραυμάτων 
και ελκών» του Τμήματος Νοσηλευτικής της Σχο¬ 
λής Επιστημών Τμήμα Νοσηλευτικής Υγείας και 
Πρόνοιας. 

2 Ιδρυση Προγράμματος Μεταπτυχιακών Σπουδών 
του Τμήματος Ηλεκτρολόγων και Ηλεκτρονικών 
Μηχανικών του Πανεπιστημίου Δυτικής Αττικής, 
με τίτλο «Επικοινωνίες και Δίκτυα Δεδομένων» 
(Μ5ε ίη ϋ3ΐ3 (Ιοιηιηυηίο3ΐΊοη5 3πά ΝθΐννοιΊάης). 


ΑΠΟΦΑΣΕΙΣ 

Αριθμ. 6885 _ (1) 

Έγκριση Προγράμματος Μεταπτυχιακών Σπου¬ 
δών με τίτλο «Θεραπεία και Φροντίδα τραυμά¬ 
των και ελκών» του Τμήματος Νοσηλευτικής της 
Σχολής Επιστημών Τμήμα Νοσηλευτικής Υγείας 
και Πρόνοιας. 

Η ΔΙΟΙΚΟΥΣΑ ΕΠΙΤΡΟΠΗ ΤΟΥ ΠΑΝΕΠΙΣΤΗΜΙΟΥ 
ΔΥΤΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις τηςπαρ. 1 του άρθρου 2,τηςπαρ.2του 
άρθρου 3, της παρ. 2 του άρθρου 4 και των παρ. 7 και 8 
του άρθρου 19 του ν. 4521/2018 (Φ.Ε.Κ. 38/2-03-2018, 
τ.Α'): «Ίδρυση Πανεπιστημίου Δυτικής Αττικής και Άλλες 
Διατάξεις». 

2. Τιςδιατάξειςτου ν. 4009/2011 (Φ.Ε.Κ. 195/06-09-2011, 
τ.Α'): «Δομή, Λειτουργία, Διασφάλιση της Ποιότηταςτων 
Σπουδών και Διεθνοποίηση των Ανωτάτων Εκπαιδευτι¬ 
κών Ιδρυμάτων», όπως ισχύει σήμερα με τις τροποποι¬ 
ήσεις και τις συμπληρώσεις του. 

3. Τις δ ιατάξεις του ν. 4485/2017 (Φ. Ε.Κ. 114/04-08-2017, 
τ.Α'): «Οργάνωση και Λειτουργία της Ανώτατης Εκπαί¬ 
δευσης, Ρυθμίσεις για την Έρευνα και Άλλες Διατάξεις» 
και ιδίως τα άρθρα 13, 30 έως και 37,43,45 και 85. 

4. Τη με αριθμ. 38008/Ζ1/6-03-2018 (Φ.Ε.Κ. 117/ 
6-03-2018, τ. Υ.Ο.Δ.Δ.): «Σύσταση - Συγκρότηση - Ορι¬ 
σμός Μελών της Διοικούσας Επιτροπής του Πανεπιστη¬ 


μίου Δυτικής Αττικής / Καθορισμός των Επιμέρους Αρ¬ 
μοδιοτήτων του Αντιπροέδρου της Δ.Ε. του Ιδρύματος». 

5. Τις διατάξεις του ν. 3374/2005 και ιδίωςτα άρθρα 14 
και 15 (Φ.Ε.Κ. 189/2-08-2005,τ.Α'): «Διασφάλιση της Ποι¬ 
ότητας στην ανώτατη εκπαίδευση. Σύστημα Μεταφοράς 
και Συσσώρευσης Πιστωτικών Μονάδων - Παράρτημα 
Διπλώματος», όπως τροποποιήθηκε και ισχύει. 

6. Τις διατάξεις του ν. 4386/2016 (Φ.Ε.Κ. 83/11 -05-2016, 
τ.Α'): «Ρυθμίσεις για την Έρευνα και Άλλες Διατάξεις», 
όπως τροποποιήθηκαν και ισχύουν. 

7. Τη με αριθμ. 163204/Ζ1/29-09-2017 εγκύκλιο του 
Υπουργείου Παιδείας, Έρευνας και Θρησκευμάτων, σχε¬ 
τικά με την: «Εφαρμογή των Διατάξεων του ν. 4485/2017 
(ΑΊ14) για Θέματα Μεταπτυχιακών Σπουδών και Εκπό¬ 
νησης Διδακτορικών Διατριβών - Λοιπά Θέματα». 

8. Τη μεαριθμ.216772/Ζ1/08-12-2017υπουργική από¬ 
φαση (Φ.Ε.Κ. 4334/12-12-2017,τ.Β'): «Τρόπος Κατάρτισης 
του Αναλυτικού Προϋπολογισμού Λειτουργίας και της 
Έκθεσης Βιωσιμότητας των Προγραμμάτων Μεταπτυ¬ 
χιακών Σπουδών». 

9. Τις διατάξεις του άρθρου 2 του ν. 3861/2010 (ΦΕΚ 
112 τ.Α'/13-07-2010) «Ενίσχυση της διαφάνειας με τη 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις», 
όπως αντικαταστάθηκε, συμπληρώθηκε, τροποποιή¬ 
θηκε και ισχύουν με τις διατάξεις του άρθρου 23 του 
ν. 4210/2013 (ΦΕΚ 254 τ.Α'/21 -11 -2013), του άρθρου 197 
τουν. 4281/2014 (ΦΕΚ 160 τ.Α'/8-8-2014),του άρθρου 31 
του π.δ. 28/2015 (ΦΕΚ 34 τ.Α'/23-3-2015) περί «κωδικο¬ 
ποίησης διατάξεων για την πρόσβαση σε δημόσια έγγρα¬ 
φα και στοιχεία, του άρθρου 375 του ν. 4412/2016 (ΦΕΚ 
147 τ.Α'/08-08-2016) καθώς και την εκδοθείσα αριθμ. 
ΥΠΟΙΚ Δ6 1127865/ΕΞ2010/30-09-2010 απόφαση. 

10. Τη σχετική «Μελέτη Σκοπιμότητας και Έκθεση Βιω¬ 
σιμότητας» για την ίδρυση του Προγράμματος Μεταπτυ¬ 
χιακών Σπουδών: «Θεραπεία και Φροντίδα τραυμάτων 
και ελκών». 

11 .Τη σχετική «Έκθεση Υλικοτεχνικής Υποδομής» του 
Τμήματος Ηλεκτρολόγων και Ηλεκτρονικών Μηχανικών 
για το Πρόγραμμα Μεταπτυχιακών Σπουδών: «Θεραπεία 
και Φροντίδα τραυμάτων και ελκών». 

12.Τηνπράξη 2/18-04-2018 (θέμα 3ο) της συνέλευσης 
τουΤμήματος Νοσηλευτικής του Πανεπιστημίου Δυτικής 

Τεύχος Β'3312/10.08.2018 


Αττικής, σχετικά με την ίδρυση του Προγράμματος Με¬ 
ταπτυχιακών Σπουδών: «Θεραπεία και Φροντίδα τραυ¬ 
μάτων και ελκών». 

13. Την πράξη 5/2-04-2018 (θέμα 14ο) τηςΔιοικούσας 
Επιτροπής του Πανεπιστημίου Δυτικής Αττικής, σχετικά 
με την: «Σύσταση Επιτροπής Μεταπτυχιακών Σπουδών 
στο Πανεπιστήμιο Δυτικής Αττικής» (παρ. 6, άρθρο 31 
του ν. 4485/2017, Φ.Ε.Κ. 114/4-08-2017, τ.Α') με ΑΔΑ.: 
720Τ46Μ9ΞΗ-ΘΧΩ. 

14. Την εισήγηση με αρ. 2/9-5-2018 της Επιτροπής 
Μεταπτυχιακών Σπουδών του Πανεπιστημίου Δυτικής 
Αττικής. 

15. Το με αριθμό πρωτ 105323/Ζ1/26-06-2018 έγγρα¬ 
φο του ΥΠΠΕΘ έγκρισης του ΠΜΣ μετίτλο «Θεραπεία και 
Φροντίδα Τραυμάτων και Ελκών». 

16. Τη με αριθμό πράξη 8/10-05-2018 απόφαση της 
Διοικούσας Επιτροπής του Πανεπιστημίου Δυτικής Ατ¬ 
τικής με ΑΔΑ 7Υ8Θ46Μ9ΞΗ-Φ59. 

17. Το γεγονός ότι με την παρούσα δεν προκαλείται 
δαπάνη σε βάρους του κρατικού προϋπολογισμού, απο¬ 
φασίζουμε: 

Την ίδρυση και λειτουργία Προγράμματος Μετα¬ 
πτυχιακών Σπουδών του Τμήματος Νοσηλευτικής του 
Πανεπιστημίου Δυτικής Αττικής με τίτλο «Θεραπεία και 
Φροντίδα τραυμάτων και ελκών», από το ακαδημαϊκό 
έτος 2018-2019, ως ακολούθως: 

Άρθρο 1 

Γενικές διατάξεις 

ΤοΤμήμα Νοσηλευτικής, της Σχολής Επιστημών Υγείας 
και Πρόνοιας του Πανεπιστημίου Δυτικής Αττικής θα 
οργανώσει και θα λειτουργήσει από το ακαδημαϊκό έτος 
2018-2019 Πρόγραμμα Μεταπτυχιακών Σπουδών (ΠΜΣ) 
με τίτλο «Θεραπεία και Φροντίδα τραυμάτων και ελκών», 
σύμφωνα με τις διατάξεις της απόφασης αυτής και τις 
διατάξεις του ν. 4485/2017. 

Άρθρο 2 

Αντικείμενο - Σκοπός - Μαθησιακά Αποτελέσματα 

Γνωστικό αντικείμενο του ΠΜΣ αποτελεί η Θεραπεία 
και Φροντίδα τραυμάτων και ελκών. 

Σκοπός του ΠΜΣ είναι η παροχή υψηλού επιπέδου 
μεταπτυχιακής εκπαίδευσης στα επιστημονικά πεδία των 
οξέων και χρονιών τραυμάτων και ελκών, της επούλωσης 
του τραύματος, των στομιών,των σύγχρονων επιστημο¬ 
νικών τεχνικών και τεχνολογικών επιτευγμάτων στην 
φροντίδα και θεραπεία τους και στην προηγμένη έρευνα. 

Το ΠΜΣ στοχεύει στην: 

1. Παροχή ακαδημαϊκών γνώσεων στη διαχείριση των 
τραυμάτων και ελκών. 

2. Διεξαγωγή ερευνητικών μελετών στο γνωστικό 
αντικείμενο και περαιτέρω ανάπτυξη του γνωστικού 
κεφαλαίου. 

3. Εμβάθυνση στις αρχές της κλινικής έρευνας. 

4. Ανάπτυξη της έρευνας στον τομέα των νέων τεχνο¬ 
λογιών που σχετίζονται με την επούλωση των χρόνιων 
τραυμάτων και ελκών. 

5. Δημιουργία επιστημόνων μετις απαιτούμενες δεξιό¬ 
τητες για επιτυχή σταδιοδρομία στον ιδιωτικό, δημόσιο 


και ακαδημαϊκό τομέα, στην πρόληψη, τη φροντίδα και 
θεραπεία των χρόνιων τραυμάτων και ελκών και την 
φροντίδα των στομιών. 

6. Στελέχωση Νοσηλευτικών Μονάδων, Μονάδων 
Εντατικής Θεραπείας (τραύματος, εγκαύματος) καιΤΕΠ 
καθώς και Δομών Πρωτοβάθμιας Φροντίδας Υγείας από 
ειδικευμένους επιστήμονες. 

7. Συμβολή στην αναβάθμιση του συστήματος υγεί¬ 
ας και στην συνεργασία του ιδιωτικού με τον δημόσιο 
τομέα. 

8. Ανάπτυξη κλινικών και επιδημιολογικών ερευνητι¬ 
κών προγραμμάτων. 

9. Προετοιμασία για μεταπτυχιακές σπουδές διδακτο¬ 
ρικού επιπέδου. 

Άρθρο 3 

Μεταπτυχιακοί Τίτλοι 

Το ΠΜΣ «Θεραπεία και Φροντίδα τραυμάτων και 
ελκών» απονέμει Μεταπτυχιακό Δίπλωμα Σπουδών 
(Δ.Μ.Σ.) στην ειδίκευση «Θεραπεία και Φροντίδα τραυ¬ 
μάτων και ελκών», (Μ5ς ίη ΪΑ/ουπά Θβγθ 3πάΤΓθ3ΐιπθηΐ) 

Άρθρο 4 

Κατηγορίες Πτυχιούχων 

Στο ΠΜΣ γίνονται δεκτοί πτυχιούχοι των Τμημάτων 
Ιατρικής, Νοσηλευτικής, καθώς και όλων των συναφών 
επιστημών υγείας της ημεδαπής ή ομοταγών, αναγνω¬ 
ρισμένων από τον ΔΟΑΤΑΠ, ιδρυμάτων της αλλοδαπής, 
καθώς και απόφοιτοι άλλωνΤμημάτων ΑΕΙ της ημεδαπής 
ή ομοταγών, αναγνωρισμένων της αλλοδαπής. 

Άρθρο 5 

Χρονική Διάρκεια Σπουδών - Γλώσσα 

Διδασκαλίας - Πιστωτικές Μονάδες 

Η χρονική διάρκεια για την απονομή του Μεταπτυχι¬ 
ακού Διπλώματος Σπουδών (ΜΔΣ) του Προγράμματος 
ορίζεται σε τέσσερα (4) ακαδημαϊκά εξάμηνα εκ των 
οποίων το τέταρτο διατίθεται για την εκπόνηση της Με¬ 
ταπτυχιακής Διπλωματικής Εργασίας. 

Το Π.Μ.Σ. είναι πλήρους φοίτησης. Στα μαθήματα προ- 
βλέπονται ώρες διδασκαλίας (Θεωρία, Φροντιστηριακές 
ασκήσεις, ασκήσεις εργαστηρίου και έρευνα). Ο συνολι¬ 
κός αριθμόςτων μαθημάτων που πρέπει να παρακολου¬ 
θήσουν οι μεταπτυχιακοί φοιτητές ανέρχεται σε δεκαέξι 
(16), δεκατέσσερα (14) υποχρεωτικά μαθήματα και δύο 
(2) μαθήματα κατ'επιλογήν υποχρεωτικά). Τα μαθήμα¬ 
τα του κάθε εξαμήνου αντιστοιχούν σε 30 πιστωτικές 
μονάδες (Ε(ΙΤ5). Η Μεταπτυχιακή Διπλωματική εργασία 
η οποία εκπονείται κατά το τέταρτο εξάμηνο σπουδών 
αντιστοιχεί σε 30 πιστωτικές μονάδες (ΕΘΤ5). Για την 
απόκτηση ΜΔΕ απαιτούνται συνολικά 120 πιστωτικές 
μονάδες (Ε(ΙΤ5). 

Η διδασκαλία των μαθημάτων γίνεται διά ζώσης και 
με μέσα εξ αποστάσεως εκπαίδευσης. Σε ποσοστό έως 
και 35% μπορεί να υπάρξει εξ' αποστάσεως εκπαίδευ¬ 
ση σε επίπεδο θεωρητικής διδασκαλίας (παρ. 3, αρ. 30, 
ν. 4485/2017). 

Τα μαθήματα διεξάγονται κατά βάση στην ελληνική 
γλώσσα και κατά περίπτωση στην αγγλική. 

Άρθρο 6 

Πρόγραμμα μαθημάτων 


Το ενδεικτικό πρόγραμμα σπουδών έχει ως εξής: 



Α' Εξάμηνο 


Α/Α 

Μαθήματα Υποχρεωτικά 

ΕΈΤ5 

1 . 

Μεθοδολογία Έρευνας και Συγγραφή 
επιστημονικής εργασίας 

5 

2. 

Βιοστατιστική 

5 

3. 

Πληροφορική της υγείας 

5 

4. 

Φυσιολογία Επούλωσης - 
Παθοφυσιολογία Τ ραύματος 

7 

5. 

Σημειολογία Τ ραύματος 

8 


Σύνολο 

30 


Β'Εξάμηνο 


Α/Α 

Μαθήματα Υποχρεωτικά 

ΕΈΤ5 

1 . 

Κλινική Έρευνα-Πρακτική Βασισμένη 
σε ενδείξεις 

5 

2. 

Διαχείριση Οξέος Τραύματος 

5 

3. 

Διαχείριση Χρονιών Τραυμάτων και 
Ελκών 1 

6 

4. 

Τεχνολογίες στην Πρόληψη και Δι¬ 
αχείριση των Τραυμάτων (\Α/ουπά 
ΜΒηΒςθιηθηΐΤθεΓιηοΙοςίθε) 

6 

5. 

Δερματολογία 

4 


Μαθήματα Επιλογής Υποχρεωτικά 
(ένα από τα δύο κατ'επιλογήν 
υποχρεωτικά) 


6. 

Τραύμα: Ψυχοκοινωνική υποστήριξη 

4 

7. 

Ανάπτυξη νέων προϊόντων και 
υπηρεσιών 

4 


Σύνολο 

30 


Γ' Εξάμηνο 


Α/Α 

Μαθήματα Υποχρεωτικά 

ΕΈΤ5 

1 . 

Διαχείριση Εγκαύματος 

5 

2. 

Λοιμώξεις 

5 

3. 

Διαχείριση Χρονιών Τραυμάτων και 
Ελκών II - Διαβητικό Πόδι 

8 

4. 

Στομίες και Ειδικά Θέματα στην Δια¬ 
χείριση των Τραυμάτων και Ελκών 

8 


Μαθήματα Επιλογής Υποχρεωτικά 
(ένα από τα δύο κατ'επιλογήν 
υποχρεωτικά) 


1 . 

Μονάδα Τ ραύματος 

4 

2. 

Διοίκηση Μονάδων Υγείας 

4 


Σύνολο 

30 


Δ'Εξάμηνο 


Α/Α 

Μαθήματα Υποχρεωτικά 

ΕΈΤ5 

1 . 

Μεταπτυχιακή Διπλωματική Εργασία 

30 


Σύνολο 

30 


Γλώσσα συγγραφής της διπλωματικής εργασίας 
Η συγγραφή της Μεταπτυχιακής Διπλωματικής Εργα¬ 
σίας πραγματοποιείται στην ελληνική γλώσσα. Μπορεί 
να γραφτεί στην αγγλική γλώσσα μετά από αίτηση του 


μεταπτυχιακού φοιτητή με σύμφωνη γνώμη του επιβλέ- 
ποντος και έγκριση από τη συνέλευση. 

Άρθρο 7 

Αριθμός εισακτέων 

Ο ανώτατος αριθμός των εισακτέων φοιτητών στο 
Πρόγραμμα Μεταπτυχιακών Σπουδών ορίζεται σε σαρά¬ 
ντα πέντε (45) κατ'έτος. Γίνονται δεκτοί ως υπεράριθμοι 
υπότροφοι και μέλη των κατηγοριών ΕΕΠ, ΕΔΙΠ και ΕΤΕΠ 
σύμφωνα με την παρ. 8 του άρθρου 34 του ν. 4485/2017. 

Άρθρο 8 

Προσωπικό 

Στο ΠΜΣ θα απασχοληθούν μέλη ΔΕΠ του Τμήματος 
Νοσηλευτικής του Πανεπιστημίου Δυτικής Αττικής, κα¬ 
θώς και Επιστήμονες από τον κλινικό και ακαδημαϊκό 
χώρο σύμφωνα με τις διατάξεις του ν. 4485/2017. 

Άρθρο 9 

Υλικοτεχνική υποδομή 

Για την υλοποίηση του ΠΜΣ θα χρησιμοποιηθούν οι 
κτιριακές υποδομές του Πανεπιστημίου Δυτικής Αττικής 
(αίθουσες διδασκαλίας, εργαστηρίων, βιβλιοθήκη κλπ) 
και θα χρησιμοποιηθεί η υπάρχουσα υλικοτεχνική υπο¬ 
δομή του τμήματος Νοσηλευτικής. 

Άρθρο 10 

Διάρκεια λειτουργίας 

Το ΠΜΣ θα λειτουργήσει μέχρι το ακαδημαϊκό έτος 
2022-2023 εφόσον πληροί τα κριτήρια της εσωτερικής 
και εξωτερικής αξιολόγησης, σύμφωνα με την παρ. 
8 του άρθρου 32 και την παρ. 6 του άρθρου 44 του 
ν. 4485/2017. 

Άρθρο 11 

Κόστος λειτουργίας 

11.1 Η χρηματοδότηση του Π.Μ.Σ. «Θεραπεία και Φρο¬ 
ντίδα τραυμάτων και ελκών» θα καλύπτεται από: 

- τέλη φοίτησης των μεταπτυχιακών φοιτητών τα 
οποία ανέρχονται σε 750 ευρώ/εξάμηνο/φοιτητή 

- τον προϋπολογισμό του ΑΕΙ, 

- τον προϋπολογισμό του Υπουργείου Παιδείας, Έρευ¬ 
νας και Θρησκευμάτων, 

- δωρεές, παροχές, κληροδοτήματα και κάθε είδους 
χορηγίες φορέων του δημόσιου ή του ιδιωτικού τομέα, 

- πόρους από ερευνητικά προγράμματα, 

- πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 

- μέρος των εσόδων των Ειδικών Άογαριασμών Κον- 
δυλίων Έρευνας (ΕΆΚΕ) του ΑΕΙ, 

- καθώς και άλλες πηγές όπως δωρεές, χορηγίες κ.λπ. 

11.2 Ο Προϋπολογισμός α) συντάσσεται αναλυτικά, 
ανά εξάμηνο και για το σύνολο της διάρκειας λειτουργί¬ 
ας ανά εισαγωγικό κύκλο, β) με δυνατότητα μεταφοράς 
υπολοίπου σε επόμενο εισαγωγικό κύκλο, γ) εγκρίνεται 
από την ΕΕ και Ε, δ) εκτελείται ανάλογα με τις πραγμα¬ 
τικές χρηματοοικονομικές ροές και ε) αναμορφώνεται 
υπό τις εκάστοτε χρηματοδοτικές μεταβολές. 

11.3 Ως έσοδα για τη σύνταξη του προϋπολογισμού 
θεωρούνται οι πόσης φύσεως χρηματοοικονομικές ροές 
(δίδακτρα, επιχορηγήσεις, χρηματοδότηση Ιδρύματος, 
δωρεές, κ.ά.) 

11.4 Το συνολικό κόστος και για τα τέσσερα (4) εξάμη¬ 
να λειτουργίας του ΠΜΣ ανά ομάδα-τμήμα υπολογίζεται 
με τον προβλεπόμενο αριθμό εισακτέων του άρθρου 
7 σε εκατόν τριάντα πέντε χιλιάδες (135.000) ευρώ και 
αναλύεται ως εξής: 


α/α 

Κατηγορία Δαπάνης 

Σε ευρώ 
(€) 

Ποσοστό 

(%) 

1 . 

Λειτουργικά έξοδα του 
προγράμματος, αμοιβές- 
αποζημιώσεις του διδα¬ 
κτικού, τεχνικού και διοι¬ 
κητικού προσωπικού για 
εργασία που υπερβαίνει 
τις κατά νόμο υποχρεώ¬ 
σεις τους, καθώς και τη 
δυνατότητα χορήγησης 
υποτροφιών σε μεταπτυ¬ 
χιακούς φοιτητές μετά 
από πρόταση της Γ.Σ.Ε.Σ. 
ή της Ε. Δ. Ε., η οποία πρέ¬ 
πει να προβλέπεται από 
τον εγκεκριμένο εσωτε¬ 
ρικό κανονισμό του ΠΜΣ 

94.500,00 

70% 

2. 

Λειτουργικά έξοδα Ιδρύ¬ 
ματος 

40.500,00 

30% 


Σύνολο 

135.000,00 

100% 


Άρθρο 12 

Μεταβατικές διατάξεις 

Όλα τα θέματα που δεν προβλέπονται στην παρούσα 
απόφαση, θα ρυθμίζονται από τον Κανονισμό Μεταπτυ¬ 
χιακών Σπουδών και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 6 Ιουλίου 2018 
Ο Πρόεδρος της Διοικούσας Επιτροπής 
ΚΩΝΣΤΑΝΤΙΝΟΣ ΜΟΥΤΖΟΥΡΗΣ 


Αριθμ. 6879 _ (2) 

Ίδρυση Προγράμματος Μεταπτυχιακών Σπου¬ 
δών του Τμήματος Ηλεκτρολόγων και Ηλεκτρο¬ 
νικών Μηχανικών του Πανεπιστημίου Δυτικής 
Αττικής, με τίτλο «Επικοινωνίες και Δίκτυα Δε¬ 
δομένων» (Μ5ε ίπ Ό3ΐ3 ΌοΓηιηυηίςΒίίοηδ 3ηά 
Νθίννοιΐςίης)). 

Η ΔΙΟΙΚΟΥΣΑ ΕΠΙΤΡΟΠΗ ΤΟΥ ΠΑΝΕΠΙΣΤΗΜΙΟΥ 
ΔΥΤΙΚΗΣ ΑΤΤΙΚΗΣ 

Έχοντας υπόψη: 

1 .Τις διατάξεις της παρ. 1 του άρθρου 2, της παρ. 2 του 
άρθρου 3, της παρ. 2 του άρθρου 4 και των παρ. 7 και 8 


του άρθρου 19 του ν. 4521/2018 (Φ.Ε.Κ. 38/2-03-2018, 
τ.Α'): «Ίδρυση Πανεπιστημίου Δυτικής Αττικής και άλλες 
Διατάξεις». 

2. Τιςδιατάξειςτου ν.4009/2011 (Φ.Ε.Κ. 195/06-09-2011, 
τ.Α'): «Δομή, Λειτουργία, Διασφάλιση της Ποιότητας των 
Σπουδών και Διεθνοποίηση των Ανωτάτων Εκπαιδευτι¬ 
κών Ιδρυμάτων», όπως ισχύει σήμερα με τις τροποποι¬ 
ήσεις και τις συμπληρώσεις του. 

3. Τιςδιατάξειςτουν. 4485/2017 (Φ.Ε.Κ. 114/04-08-2017, 
τ.Α'): «Οργάνωση και Λειτουργία της Ανώτατης Εκπαί¬ 
δευσης, Ρυθμίσεις για την Έρευνα και Άλλες Διατάξεις» 
και ιδίως τα άρθρα 13,30 έως και 37,43,45 και 85. 

4. Τη με αριθμ. 38008/Ζ1/6-03-2018 (Φ.Ε.Κ. 117/ 
6-03-2018, τ. Υ.Ο.Δ.Δ.): «Σύσταση - Συγκρότηση - Ορι¬ 
σμός Μελών της Διοικούσας Επιτροπής του Πανεπιστη¬ 
μίου Δυτικής Αττικής / Καθορισμός των Επιμέρους Αρ¬ 
μοδιοτήτων του Αντιπροέδρου της Δ.Ε. του Ιδρύματος». 

5. Τιςδιατάξειςτουν.3374/2005 και ιδίωςταάρθρα 14 
και 15 (Φ.Ε.Κ. 189/2-08-2005, τ.Α'): «Διασφάλιση της Ποι¬ 
ότητας στην ανώτατη εκπαίδευση. Σύστημα Μεταφοράς 
και Συσσώρευσης Πιστωτικών Μονάδων - Παράρτημα 
Διπλώματος», όπως τροποποιήθηκε και ισχύει. 

6. Τις διατάξεις του ν. 4386/2016 (Φ.Ε.Κ. 83/11 -05-2016, 
τ.Α'): «Ρυθμίσεις για την Έρευνα και Άλλες Διατάξεις», 
όπως τροποποιήθηκαν και ισχύουν. 

7. Τη με αριθμ. 163204/Ζ1/29-09-2017 εγκύκλιο του 
Υπουργείου Παιδείας, Έρευνας και Θρησκευμάτων, σχε¬ 
τικά με την: «Εφαρμογή των Διατάξεων του ν. 4485/2017 
(Α' 114) για Θέματα Μεταπτυχιακών Σπουδών και Εκπό¬ 
νησης Διδακτορικών Διατριβών - Λοιπά Θέματα». 

8. Τη με αριθμ. 216772/Ζ1 /08-12-2017 υπουργική από¬ 
φαση (Φ.Ε.Κ. 4334/12-12-2017,τ.Β'): «Τρόπος Κατάρτισης 
του Αναλυτικού Προϋπολογισμού Λειτουργίας και της 
Έκθεσης Βιωσιμότητας των Προγραμμάτων Μεταπτυ¬ 
χιακών Σπουδών». 

9. Τις διατάξεις του άρθρου 2 του ν. 3861/2010 (ΦΕΚ 
112 τ.Α'/13-07-2010) «Ενίσχυση της διαφάνειας με τη 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις», 
όπως αντικαταστάθηκε, συμπληρώθηκε, τροποποιή¬ 
θηκε και ισχύουν με τις διατάξεις του άρθρου 23 του 
ν. 4210/2013 (ΦΕΚ 254 τ.Α'/21 -11 -2013), του άρθρου 197 
του ν. 4281/2014 (ΦΕΚ 160 τ.Α'/8-8-2014), του άρθρου 31 
του π.δ. 28/2015 (ΦΕΚ 34 τ.Α'/23-3-2015) περί «κωδικο¬ 
ποίησης διατάξεων για την πρόσβαση σε δημόσια έγγρα¬ 
φα και στοιχεία, του άρθρου 375 του ν. 4412/2016 (ΦΕΚ 
147 τ.Α'/08-08-2016) καθώς και την εκδοθείσα αριθμ. 
ΥΠΟΙΚ Δ6 1127865/ΕΞ2010/30-09-2010 απόφαση. 

10. Τη σχετική «Μελέτη Σκοπιμότητας και Έκθεση Βιω¬ 
σιμότητας» για την ίδρυση του Προγράμματος Μεταπτυ¬ 
χιακών Σπουδών: «Επικοινωνίες και Δίκτυα Δεδομένων». 

11 .Τη σχετική «Έκθεση Υλικοτεχνικής Υποδομής»του 
Τμήματος Ηλεκτρολόγων και Ηλεκτρονικών Μηχανικών 
για το Πρόγραμμα Μεταπτυχιακών Σπουδών: «Επικοινω¬ 
νίες και Δίκτυα Δεδομένων». 

12.Την πράξη 2/19-04-2018 (θέμα 4ο) της συνέλευσης 
τουΤμήματος Ηλεκτρολόγων και Ηλεκτρονικών Μηχανι¬ 
κών του Πανεπιστημίου Δυτικής Αττικής, σχετικά με την 

ίδρυση του Προγράμματος Μεταπτυχιακών Σπουδών: 
«Επικοινωνίες και Δίκτυα Δεδομένων». 

13. Την πράξη 5/2-04-2018 (Θέμα 14ο) της Διοικούσας 
Επιτροπής του Πανεπιστημίου Δυτικής Αττικής, σχετικά 
με την: «Σύσταση Επιτροπής Μεταπτυχιακών Σπουδών 
στο Πανεπιστήμιο Δυτικής Αττικής» (παρ. 6, άρθρο 31 
του ν. 4485/2017, Φ.Ε.Κ. 114/4-08-2017, τ. Α') με ΑΔΑ.: 
720Τ46Μ9ΞΗ-ΘΧΩ. 

14. Το απόσπασμα του πρακτικού της με αρ. 2/19-4-18 
της συνέλευσης του Τμήματος Ηλεκτρολόγων και Ηλε¬ 
κτρονικών Μηχανικών του Πανεπιστημίου Δυτικής Ατ¬ 
τικής. 

15. Την εισήγηση της με αρ. 2/09-05-2018 της Επιτρο¬ 
πής Π.Μ.Σ. του Πανεπιστημίου Δυτικής Αττικής. 

16. Το με αριθμό πρωτ. 105323/Ζ1 / 26-06-18 έγγραφο 
του ΥΠΠΕΘ έγκρισης του ΠΜΣ με τίτλο «Επικοινωνίες και 
Δίκτυα Δεδομένων». 

17. Τη με αριθμό πράξη 8/10-05-2018 απόφαση της 
Διοικούσας Επιτροπής του Πανεπιστημίου Δυτικής Ατ¬ 
τικής με ΑΔΑ: 7Υ8Θ46Μ9ΞΗ-Φ59. 

18. Το γεγονός ότι με την παρούσα δεν προκαλείται 
δαπάνη σε βάρους του κρατικού προϋπολογισμού, απο¬ 
φασίζει: 

την ίδρυση και λειτουργία του ΠΜΣ του Τμήματος 
Ηλεκτρολόγων και Ηλεκτρονικών Μηχανικών του Πα¬ 
νεπιστημίου Δυτικής Αττικής με τίτλο «Επικοινωνίες και 
Δίκτυα Δεδομένων», από το ακαδημαϊκό έτος 2018 - 
2019, ως ακολούθως: 

Άρθρο 1 

Γενικές διατάξεις 

Το Τμήμα Ηλεκτρολόγων και Ηλεκτρονικών Μηχα¬ 
νικών του Πανεπιστημίου Δυτικής Αττικής οργανώνει 
και λειτουργεί από το ακαδημαϊκό έτος 2018-2019 Πρό¬ 
γραμμα Μεταπτυχιακών Σπουδών (Π.Μ.Σ.) με ελληνικό 
τίτλο «Επικοινωνίες και Δίκτυα Δεδομένων» και αγγλικό 
τίτλο "Μ5ε ίη Θβϊβ (Ιοιηιηυηίς3ΐίοη5 3πά ΝθΐννοιΊάης", 
σύμφωνα με τις διατάξεις του ν. 4485/2017 (ΦΕΚ ΑΊ14), 
όπως ισχύει. 

Άρθρο 2 

Αντικείμενο - Σκοπός - Μαθησιακά Αποτελέσματα 

1. Το Πρόγραμμα Μεταπτυχιακών Σπουδών (ΠΜΣ) 
προσφέρει μεταπτυχιακές σπουδές στο αντικείμενο των 
Επικοινωνιών και των Δικτύων Δεδομένων. 

2. Το παρόν ΠΜΣ έχει σκοπό να δώσει στους μεταπτυ¬ 
χιακούς φοιτητές τη δυνατότητα να εξειδικευθούν σε 
τεχνολογίες αιχμής που αφορούν στο πεδίο των ευρυ- 
ζωνικών τεχνολογιών μετάδοσης και δικτύωσης καθώς 
και στον κρίσιμο υποστηρικτικό ρόλο των ασύρματων 
και οπτικών επικοινωνιών για την παροχή σύγχρονων 
υπηρεσιών δικτύου. Απευθύνεται σε υποψηφίους που 
επιθυμούν να αποκτήσουν αυξημένα προσόντα, να ενι- 
σχύσουν το ακαδημαϊκό, επιστημονικό και επαγγελμα¬ 
τικό προφίλ τους και να ενδυναμώσουν τις προοπτικές 
της ακαδημαϊκής και επαγγελματικής τους εξέλιξης κα¬ 
τακτώντας ένα από τα πλέον σύγχρονα πεδία της επι¬ 


στήμης και της τεχνολογίας. Μέσα από ένα προσεκτικά 
επιλεγμένο και συμπαγές πρόγραμμα σπουδών που 
περιλαμβάνει μαθήματα σε 40-50 Τηλεπικοινωνιακά 
Συστήματα, 40-50 Ασύρματες-ΟπτικέςΤεχνολογίες και 
Δίκτυα καθώς και σε αναδυόμενες δικτυακές υπηρεσίες 
όπως το Διαδίκτυο των Πραγμάτων και η Νεφουπολο- 
γιστική, οι μεταπτυχιακοί φοιτητές αποκτούν υψηλού 
επιπέδου γνώσεις, ικανότητες και δεξιότητες στα προα- 
ναφερόμενα πεδία. 

3. Ολοκληρώνοντας το ΠΜΣ οι φοιτητές θα είναι σε 
θέση: 

• να σχεδιάζουν και να αναπτύσουν το υλικό ή/και το 
λογισμικό τηλεπικοινωνιακών συστημάτων, τα οποία 
μπορούν να ενσωματωθούν λειτουργικά στα σύγχρονα 
ασύρματα/ενσύρματα δίκτυα δεδομένων και κινητών 
επικοινωνιών, 

• να αξιολογούν τις τηλεπικοινωνιακές επιδόσεις και 
την ηλεκτρομαγνητική συμβατότητα τηλεπικοινωνιακών 
συστημάτων με την εκτέλεση εξειδικευμένων μετρή¬ 
σεων, 

• να σχεδιάζουν και να αναπτύσσουν κυκλώματα και 
διατάξεις ΗΕ-Μικροκυματικών και Οπτικών Συχνοτήτων, 

• να σχεδιάζουν, να επιβλέπουν και να αξιολογούν την 
εγκατάσταση σύγχρονων ασύρματων δικτύων πρόσβα¬ 
σης, 

• να σχεδιάζουν και να υλοποιούν σύνθετα έργα ανά¬ 
πτυξης ενσύρματων/ασύρματων δικτύων και τηλεπικοι¬ 
νωνιακών συστημάτων σε ένα εύρος που περιλαμβάνει 
τα δίκτυα πρόσβασης, τα δίκτυα κορμού και την παροχή 
των υπηρεσιών τελικού χρήστη, 

• να αναπτύσσουν τα ερευνητικά τους ενδιαφέροντα 
και να συνεχίσουν τις σπουδές τους σε ισότιμο ή ανώτε¬ 
ρο κύκλο μεταπτυχιακών σπουδών στο ευρύτερο πεδίο 
των Επικοινωνιών και των Δικτύων Δεδομένων με τις 
εξειδικευμένες γνώσεις που απέκτησαν. 

Άρθρο 3 

Μεταπτυχιακοί τίτλοι 

Το ΠΜΣ οδηγεί στην απονομή Διπλώματος Μεταπτυ¬ 
χιακών Σπουδών στις Επικοινωνίες και τα Δίκτυα Δεδο¬ 
μένων μετά την πλήρη και επιτυχή ολοκλήρωση των 
σπουδών με βάση το πρόγραμμα σπουδών. 

Ο τίτλος απονέμεται από το Τμήμα Ηλεκτρολόγων και 
Ηλεκτρονικών Μηχανικών της Σχολής Μηχανικών του 
Πανεπιστημίου Δυτικής Αττικής. 

Άρθρο 4 

Κατηγορίες πτυχιούχων 

Στο ΠΜΣ γίνονται δεκτοί κάτοχοι τίτλου του Α' κύκλου 
σπουδώνΤμημάτων Πανεπιστημίων ήΤΕΙ της ημεδαπής 
ή ομοταγών, αναγνωρισμένων από τον ΔΟΑΤΑΠ, ιδρυ¬ 
μάτων της αλλοδαπής. Οι τίτλοι σπουδών που γίνονται 
δεκτοί κατά προτεραιότητα είναι των ειδικοτήτων του 
Ηλεκτρολόγου Μηχανικού και του Ηλεκτρονικού Μη¬ 
χανικού. Επίσης δεκτοί γίνονται τίτλοι όλων των λοιπών 
ειδικοτήτων Μηχανικού ή Θετικών Επιστημών. Τίτλοι 
σπουδών άλλων ειδικοτήτων εξετάζονται κατά περί¬ 
πτωση από την Επιτροπή Επιλογής. 

Άρθρο 5 

Χρονική Διάρκεια Σπουδών - Γλώσσα 
Διδασκαλίας - Πιστωτικές Μονάδες 
Το ΠΜΣ προσφέρεται σε καθεστώς πλήρους ή μερικής 
φοίτησης. 

Α. Σπουδές σε καθεστώς πλήρους φοίτησης 
Η χρονική διάρκεια πλήρους φοίτησης στο ΠΜΣ που 
οδηγεί στη λήψη Διπλώματος Μεταπτυχιακών Σπουδών 
(ΔΜΣ) ορίζεται σε τρία (3) ακαδημαϊκά εξάμηνα. 

Ο ανώτατος επιτρεπόμενος χρόνος ολοκλήρωσης των 
σπουδών ορίζεται στα πέντε (5) ακαδημαϊκά εξάμηνα, 
έπειτα από αιτιολογημένη αίτηση του φοιτητή και έγκρι¬ 
ση της συνέλευσης τμήματος. 

Β. Σπουδές σε καθεστώς μερικής φοίτησης 
Το ΠΜΣ προσφέρει τη δυνατότητα μερικής φοίτησης, 
για εργαζόμενους φοιτητές. Στην περίπτωση της μερικής 
φοίτησης, ο τυπικός χρόνος σπουδών είναι πέντε (5) ή 
έξι (6) εξάμηνα και ο ανώτατος επιτρεπόμενος χρόνος 
για την ολοκλήρωση των σπουδών οκτώ (8) εξάμηνα. 

Κατά τη διάρκεια των σπουδών, οι μεταπτυχιακοί 
φοιτητές υποχρεούνται σε παρακολούθηση και επιτυχή 


εξέταση μεταπτυχιακών μαθημάτων, ερευνητική απα¬ 
σχόληση και συγγραφή επιστημονικών εργασιών και 
τεχνικών αναφορών, εκπόνηση μεταπτυχιακής διπλω¬ 
ματικής εργασίας. 

Η διδασκαλία των μαθημάτων γίνεται διά ζώσης. Τα 
μαθήματα διεξάγονται στην ελληνική γλώσσα. Σε περί¬ 
πτωση προσκεκλημένων ομιλητών / διδασκόντων από 
την αλλοδαπή, η διδασκαλία δύναται να γίνεται και στην 
αγγλική γλώσσα. 

Για την απόκτηση του ΔΜΣ απαιτούνται συνολικά ενε¬ 
νήντα (90) πιστωτικές μονάδες (Ε0Τ5). 

Άρθρο 6 

Πρόγραμμα μαθημάτων 

Το πρόγραμμα του ΠΜΣ δομείται σε 3 ακαδημαϊκά 
εξάμηνα. Στα δύο πρώτα ο φοιτητής παρακολουθεί μα¬ 
θήματα και στο τελευταίο εξάμηνο εκπονεί μεταπτυχι¬ 
ακή διπλωματική εργασία σε πρωτότυπο θέμα υπό την 
επίβλεψη μέλους ΔΕΠ (Μ5ςΤΓΐθ5ΐ5). 

Το προγραμμάτων μαθημάτων διαμορφώνεται όπως 
φαίνεται στον Πίνακα 1: 


Πίνακας 1. Πρόγραμμα μαθημάτων ανά εξάμηνο σπουδών. 


Α εξάμηνο 
(30 Ε0Τ5) 

Β εξάμηνο 
(30 Ε0Τ5) 

Γ εξάμηνο 
(30 Ε0Τ5) 

1. Μεθοδολογία Έρευνας 
Τεχνική Συγγραφή (6 Ε0Τ5) 

1. Μάθημα Ανθρωπιστικού 
Περιεχομένου (6 Ε(ΙΤ5) 

Εκπόνηση έρευνας και ετοιμασία Μ5ς ΤΓιθ 5Ι5 με 
επίβλεψη από μέλος ΔΕΠ, σε αντικείμενο υψηλής 
στάθμης τεχνικού χαρακτήρα με στοιχεία καινοτο- 
μίας ή/και πρωτότυπης έρευνας, το οποίο μπορεί 
να προέρχεται από εταιρία ή φορέα παραγωγής. 
Παρουσίαση και προφορική υποστήριξη των απο- 
τελεσμάτων. 

2. Μάθημα Ειδίκευσης (6 Ε0Τ5) 

2. Μάθημα Ειδίκευσης (6 Ε0Τ5) 

3. Μάθημα Ειδίκευσης (6 Ε0Τ5) 

3. Μάθημα Ειδίκευσης (6 Ε0Τ5) 

4. Μάθημα Ειδίκευσης (6 Ε0Τ5) 

4. Μάθημα Ειδίκευσης (6 Ε0Τ5) 

5. Μάθημα Ειδίκευσης (6 Ε0Τ5) 

5. Μάθημα Ειδίκευσης (6 Ε0Τ5) 


Οι φοιτητές στο Α Εξάμηνο επιλέγουν ελεύθερα τέσσερα (4) από τα συνολικά πέντε (5) προσφερόμενα Μαθήματα 
Ειδίκευσης του Πίνακα 2. 

Πίνακας 2. Μαθήματα Ειδίκευσης Α Εξαμήνου 


Τίτλος Μαθήματος 

1 . 

Ανάλυση Τηλεπικοινωνιακών Συστημάτων 

2. 

Τηλεπικοινωνιακά Συστήματα 40 και 50 

3. 

Σχεδίαση ΒΓ 

4. 

Διαχείριση Δικτυακών πόρων και Νεφοϋπολογιστική 

5. 

Διαδίκτυο των Πραγμάτων 


Οι φοιτητές στο Β Εξάμηνο επιλέγουν ελεύθερα τέσσερα (4) από τα συνολικά έξι (6) προσφερόμενα Μαθήματα 
Ειδίκευσης του Πίνακα 3. 

Πίνακας 3. Μαθήματα Ειδίκευσης Β Εξαμήνου 


Τίτλος Μαθήματος 

1 . 

Συσχεδίαση Λογισμικού-Υλικού και Συστήματα Πραγματικού Χρόνου 

2. 

Ευφυείς Κεραίες και Διάδοση 40/50 

3. 

Ασύρματα Δίκτυα Δεδομένων 

4. 

Ραδιοεπικοινωνίες μέσω λογισμικού 

5. 

Μετρήσεις και Ηλεκτρομαγνητική Συμβατότητα Τηλεπικοινωνιακών Συστημάτων 

6. 

Προηγμένα Συστήματα Οπτικών Επικοινωνιών 

Οι φοιτητές επιλέγουν υποχρεωτικά ένα (1) από τα δύο 
(2) προσφερόμενα Μαθήματα Ανθρωπιστικού Περιεχο¬ 
μένου του Πίνακα 4. 

Πίνακας 4. Μαθήματα Ανθρωπιστικού Περιεχομένου 

1 Επιστήμη, Τεχνολογία και Κοινωνία (5<:ίθηςθ, 
ΤθεΡιποΙοςγ 3πά 5οαθΐγ) 

2 Ιστορία της Τεχνολογίας - Τεχνολογίες του μέλ¬ 

λοντος και Προκλήσεις (ΗίεΐοΓγ οίΤοςήποΙοςγ - 
ΡυΐϋΓβΤβεήηοΙθ9ί65 3πά (Ζή3ΐΙθΠ9θ5) _ 

Γλώσσα συγγραφής της διπλωματικής εργασίας 

Η συγγραφή της Μεταπτυχιακής Διπλωματικής Ερ¬ 
γασίας πραγματοποιείται στην ελληνική γλώσσα. Είναι 
δυνατό να συγγράφει στην αγγλική γλώσσα μετά από 
αίτηση του μεταπτυχιακού φοιτητή με σύμφωνη γνώμη 
του επιβλέποντος και έγκριση από τη Συνέλευση του 
Τμήματος. 

Άρθρο 7 

Αριθμός εισακτέων 

Ο ανώτατος αριθμός των εισακτέων φοιτητών στο 
ΠΜΣ ορίζεται σε είκοσι πέντε (25) κατ' έτος. Γίνονται 
δεκτοί ως υπεράριθμοι υπότροφοι και μέλη των κατη¬ 
γοριών ΕΕΠ, ΕΔΙΠ και ΕΤΕΠ σύμφωνα με την παρ. 8 του 
άρθρου 34 του νόμου 4485/2017. 

Άρθρο 8 
Προσωπικό 

Οι διδάσκοντες του ΠΜΣ προέρχονται σε ποσοστό 
60% κατ' ελάχιστον από: 

- μέλη Δ.Ε.Π. του Τμήματος, 

- μέλη Ε.Ε.Π., Ε.ΔΙ.Π. και Ε.Τ.Ε.Π. του τμήματος, κατόχους 
διδακτορικού διπλώματος, εκτός κι αν το γνωστικό τους 
αντικείμενο είναι εξαιρετικής και αδιαμφισβήτητης ιδι¬ 
αιτερότητας για το οποίο δεν είναι δυνατή ή συνήθης η 
εκπόνηση διδακτορικής διατριβής, 

- ομότιμους καθηγητές (άρθρο 69, ν. 4386/2016) και 
αφυπηρετήσαντα μέλη Δ.Ε.Π. του Τμήματος, 

- διδάσκοντες σύμφωνα με το π.δ. 407/1980 (Α' 112), 

- επιστήμονες αναγνωρισμένου κύρους, κατόχους δι¬ 
δακτορικού διπλώματος, οι οποίοι μπορεί να απασχο¬ 
λούνται ως ακαδημαϊκοί υπότροφοι με απόφαση της 
Συνέλευσης και πράξη του Διευθυντή για τη διεξαγωγή 
διδακτικού, και ερευνητικού έργου, καθοριζόμενου με 
τη σύμβαση που υπογράφεται μεταξύ του ακαδημαϊκού 
υποτρόφου και του Πρύτανη του οικείου ΑΕΙ (παρ. 7, 
άρθρο 29, ν. 4009/2011). 

Επιπροσθέτως, με αιτιολογημένη απόφαση της Συνέ¬ 
λευσης του Τμήματος είναι δυνατό να ανατεθεί διδακτικό 
έργο σε ποσοστό 40% κατά μέγιστον και σε: 

- μέλη ΔΕΠ άλλων Τμημάτων του ίδιου ή άλλου ΑΕΙ, 

- ερευνητές από Ερευνητικά Κέντρα του άρθρου 13Α, 
ν. 4310/2014 και από την Ακαδημία Αθηνών, 

- επισκέπτες καταξιωμένους επιστήμονες από την 
ημεδαπή ή την αλλοδαπή, που έχουν θέση ή προσόντα 
καθηγητή ή ερευνητή σε ερευνητικό κέντρο, καλλιτέχνες 
ή επιστήμονες αναγνωρισμένου κύρους με εξειδικευμέ- 
νες γνώσεις ή σχετική εμπειρία στο γνωστικό αντικείμενο 
του ΠΜΣ, 


- επισκέπτες μεταδιδακτορικούς ερευνητές, Έλληνες ή 
αλλοδαπούς νέους επιστήμονες, κάτοχους διδακτορικού 
διπλώματος (παρ. 7, άρθρο 16, ν. 4009/2011), 

- ή να προχωρήσει σε νέες προσλήψεις/συμβάσεις 
σύμφωνα με τα ανωτέρω (παρ. 1, 2, 5 και 6, άρθρο 36, 
ν. 4485/2017). 

Σύμφωνα με το νόμο 4521/2018, όλοι οι διδάσκοντες 
στο ΠΜΣ πρέπει να είναι κάτοχοι διδακτορικού διπλώ¬ 
ματος. 

Η ανάθεση διδασκαλίας μαθημάτων, σεμιναρίων και 
ασκήσεων του ΠΜΣ, καθώς και της επίβλεψης της έρευ¬ 
νας και της εκπόνησης της Μεταπτυχιακής Διπλωματικής 
Εργασίας, γίνονται ύστερα από εισήγηση της Συντονιστι¬ 
κής Επιτροπής και έγκριση της συνέλευσης τμήματος. 

Άρθρο 9 

Υλικοτεχνική υποδομή 

Για την λειτουργία του Π ΜΣ θα διατεθούν οι χώροι δι¬ 
δασκαλίας του τμήματος, οι βιβλιοθήκες/αναγνωστήρια 
και οι κοινόχρηστοι χώροι του ιδρύματος καθώς και οι 
χώροι και ο εξοπλισμός των θεσμοθετημένων εργαστη¬ 
ρίων του Τ μήματος: 

- Εργαστήριο Τεχνολογιών Ηλεκτρονικής και Υπολο¬ 
γιστών 

- Εργαστήριο Επικοινωνιών και Δικτύων 

Άρθρο 10 

Διάρκεια λειτουργίας 

Το ΠΜΣ θα λειτουργήσει μέχρι το ακαδημαϊκό έτος 
2028-2029, εφόσον πληροί τα κριτήρια της εσωτερικής 
και εξωτερικής αξιολόγησης, σύμφωνα με την παρ. 8 
του άρθρου 32 και την παρ. 6 του άρθρου 44 του νόμου 
4485/2017. 

Άρθρο 11 

Προϋπολογισμός λειτουργίας 
Το κόστος λειτουργίας του ΠΜΣ «Επικοινωνίες και Δί¬ 
κτυα Δεδομένων» θα καλύπτεται από τέλη φοίτησης που 
ανέρχονται ανά μεταπτυχιακό φοιτητή στο ποσό των 
1.400 ευρώ ετησίως ήτοι 2.100 ευρώ για το σύνολο των 
3 εξαμήνων των σπουδών. 

Ωστόσο, το κόστος λειτουργίας του ΠΜΣ δύναται να 
καλυφθεί και από εναλλακτικές πηγές χρηματοδότησης 
όπως: 

α) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, 
όπως οριοθετείται στην περίπτωση α' της παρ. 1 του 
άρθρου 14 του ν. 4270/2014 (Α' 143), ή του ιδιωτικού 
τομέα, 

β) πόρους από ερευνητικά προγράμματα, 
γ) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
δ) κάθε άλλη νόμιμη πηγή. 

Η επιβολή τέλους φοίτησης κρίνεται αναγκαία για τη 
βιωσιμότητα του ΠΜΣ «Επικοινωνίες και Δίκτυα Δεδο¬ 
μένων» Οι πόροι του ΠΜΣ διατίθενται για την κάλυψη 
των παρακάτω αναγκών: 

- διοικητική υποστήριξη (πρόσληψη προσωπικού για 
την κάλυψη αναγκών της γραμματείας και τεχνικής υπο¬ 
στήριξης) 

- αναλώσιμα 

- συντήρηση και ανανέωση εξοπλισμού και υποδομών 

- εκδοτική δραστηριότητα 

- εμπλουτισμός βιβλιοθήκης 

- δημοσιοποίηση του προγράμματος με την οργάνωση 
ημερίδων, συνεδρίων κ.ά. 

- υπηρεσίες (μεταφοράς, ταχυδρομείου, διαμονής επι¬ 
σκεπτών καθηγητών) 

- υποτροφίες. 

Ο προϋπολογισμός λειτουργίας του ΠΜΣ «Επικοινωνί¬ 
ες και Δίκτυα Δεδομένων» αναλύεται ως εξής: 


ΕΣΟΔΑ 

(€) 

(%) 

Τέλη φοίτησης (700 ευρώ/εξάμη¬ 
νο για πλήρη φοίτηση) X 25 εισα¬ 
κτέοι άπαξ ετησίως 

52.500 

100.0% 

Απαλλάσσονται από τα τέλη το 
30% των οικονομικά ασθενέστε¬ 
ρων 

-15.750 

-30.0% 

Καταβαλλόμενα τέλη φοίτησης 

36.750 

70.0% 

Παρακράτηση 30% επί των κατα- 
βληθέντων από τον ΕΛΚΕ 

-11.025 

-21.0% 

ΚΑΘΑΡΟ ΣΥΝΟΛΟ 

25.725 

49.0% 




ΕΞΟΔΑ 

(€) 

(%) 

Αμοιβές διδασκαλίας τακτικού 
προσωπικού των ΑΕΙ και ερευνη¬ 
τικών κέντρων και ινστιτούτων 
που συμμετέχουν στην οργάνω¬ 
ση του ΠΜΣ 

0 

0.0% 

Αμοιβές έκτακτου διδακτικού 
προσωπικού των ΑΕΙ που συμμε¬ 
τέχουν στην οργάνωση του ΠΜΣ 

2.200 

8.6% 


Αμοιβές διδασκαλίας προσω¬ 
πικού της παρ. 5 του άρ. 36 του 
ν.4485/2017 

1.600 

6.2% 

Δαπάνες για αναλώσιμα και άλλες 
προμήθειες 

2.025 

7.9% 

Δαπάνες μετακινήσεων διδασκό¬ 
ντων 

2.200 

8.6% 

Δαπάνες μετακινήσεων φοιτητών 

0 

0.0% 

Δαπάνες για υποτροφίες 

700 

2.7% 

Αμοιβές διοικητικής και τεχνικής 
υποστήριξης 

11.400 

44.3% 

Δαπάνες εξοπλισμού και λογισμι¬ 
κού 

5.000 

19.4% 

Έξοδα δημοσιότητας-προβολής 

600 

2.3% 

Αγορά εκπαιδευτικού υλικού 

0 

% 

Οργάνωση συνεδρίων 

0 

0.0% 

Δαπάνες εργασιών πεδίου 

0 

0.0% 

Άλλο 

0 

0.0% 

ΣΥΝΟΛΟ 

25.725 

100.0% 


Άρθρο 12 
Λοιπά θέματα 

Όλα τα θέματα που δεν προβλέπονται στην παρούσα 
απόφαση, θα ρυθμίζονται από τον Κανονισμό Μεταπτυ¬ 
χιακών Σπουδών του ΠΜΣ και από τα αρμόδια όργανα 
διοίκησης σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 6 Ιουλίου 2018 
Ο Πρόεδρος της Διοικούσας Επιτροπής 
ΚΩΝΣΤΑΝΤΙΝΟΣ ΜΟΥΤΖΟΥΡΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.θ1(4>6ί.αΓ 





































